open-index/open-wikipedia-markdown huggingface dataset:
Prepoštská jaskyňa

**Prepoštská jaskyňa** sa nachádza takmer v centre kúpeľného mesta Bojnice v okrese Prievidza. Poloha na západnom okraji Hornonitrianskej kotliny na úpätí mohutnej travertínovej kopy pod súčasným historickým jadrom mesta poskytovala ochranu a vhodné životné podmienky už neandertálcom v čase levallois moustérienu (70 000/65 000 – 40 000 pred n. l.) teda v čase stredopaleolitického würmu.

Samotná jaskyňa je chránená mohutným skalným previsom, vstup do nej sa nachádza v nadmorskej výške  a je dlhá 11 m. Vznikla činnosťou termálnych prameňov, ktorých minerály sa ukladali a vytvárali travertínovú kopu. Výhodná prirodzená ochrana Prepoštskej jaskyne proti klimatickým vplyvom podmienila jej osídlenie na sklonku posledného severského zaľadnenia, čo potvrdzujú kostrové nálezy zvierat, žijúcich v tomto období, ktoré boli korisťou vtedajších obyvateľov.

Prvý krok k archeologickým objavom urobil v roku 1926 bojnický prepošt a amatérsky archeológ Karol Anton Medvecký, ktorý dal odstrániť rokmi nahromadený odpad a dal tak podnet na výskum. Vykopané nálezy sa dostali na posúdenie Luborovi Niederlemu a Karlovi Absolonovi, ktorí potvrdili významnosť objavu zaradením ich do obdobia mladého paleolitu. 

Opakované archeologické výskumy ju zaradili medzi najbohatšie jaskynné sídliská na Slovensku, keďže sa v nej a v jej okolí našlo viac ako 3 000 artefaktov. Ich výskumom bolo spresnené aj datovanie osídlenia, čo zaradilo Prepoštskú jaskyňu k vzácnym strednopalelitickým náleziskám nielen na Slovensku, ale aj strednej Európe.

## Múzeum praveku
Múzeum praveku Slovenska tvorí od roku 2007 náučnú historickú expozíciu, priamo na miestach, kde žil neandertálsky pračlovek. Návštevníkom ukazuje informácie o období, v ktorom títo ľudia žili, spôsob ich života, lovu a jedálny lístok. 

## Referencie

## Zdroje
* Múzeum praveku
* Prepoštská jaskyňa na www.ssj.sk

Kategória:Jaskyne na Slovensku
Kategória:Národné prírodné pamiatky v Trenčianskom kraji
Kategória:Archeologické lokality na Slovensku
Kategória:Bojnice
Kategória:Hornonitrianska kotlina
Erie

**Erie** je americké mesto a sídlo Erie County v severozápadnej Pensylvánii pomenované po jazere rovnakého mena. Je štvrtým najväčším mestom Pensylvánie s počtom obyvateľov 101 786 v roku 2010. Územie aglomerácie Erie má približne 280 000 obyvateľov a urbanizované územie 195 000 obyvateľov.

Mesto sa nachádza v blízkosti Buffala, Clevelandu a Pittsburgu. Vzniklo ako námorné centrum po Americkej vojne za nezávislosť. Kedysi mesto s ťažkým priemyslom, v súčasnosti služby, zdravotníctvo a turistika sa stávajú motormi hospodárstva mesta, hoci výrobný sektor zohráva tiež významnú úlohu. Milióny návštevníkov navštevujú mesto z dôvodu existencie Presque parku na Erijskom jazere, ktoré je súčasťou Veľkých kanadských jazier. 

## Osobnosti mesta
* Paul Joseph Weitz (* 1932 – † 2017), astronaut

## Referencie

## Iné projekty

## Externé odkazy
* Oficiálna stránka
* Regionálna komora
* Spoločenské a turistické centrum

## Zdroj
 

Kategória:Mestá v Pensylvánii
Kategória:Prístavné mestá v USA
Zapopan

**Zapopan** je mexické mesto a okres v štáte Jalisco v strednom Mexiku. Je súčasťou aglomerácie druhého najväčšieho mexického mesta Guadalajara. Je známe ako domov zapopanskej Panny, obrazu Panny Márie zo 16. storočia. Obrazu sú prisudzované mnohé zázraky, bol uznaný pápežmi a poctil ho návštevou aj Ján Pavol II. Okres Zapopan je tiež domovom kultúrneho centra Centro Cultural Universitario, jednej z najväčších koncertných sál v Latinskej Amerike. Nachádza sa tu tiež prestížna univerzita *Universidad Autónoma de Guadalajara*.

## Referencie

## Iné projekty

## Externé odkazy
* Oficiálna stránka 

## Zdroj

Kategória:Mestá v Mexiku
Nákupný vozík

thumb|Nákupný vozík
thumb|Rad nákupných vozíkov
**Nákupný vozík** je vozidlo, ktoré používajú zákazníci v samoobslužných predajniach na zhromažďovanie tovaru, ktorý chcú kúpiť, dopravujú ho k pokladni a v niektorých predajniach prípadne až na parkovisko k svojmu automobilu. Historickým predchodcom je nákupný košík, ktorý slúži na rovnaký účel.

S výstavbou a rozvojom supermarketov a hypermarketov začali byť používané na nákupných vozíkoch špeciálne zámky, ktoré umožňujú uvoľnenie vozíka zo stojanu alebo z rady vozíkov iba po vložení mince alebo žetónu, ktoré sú uvoľnené späť až po opätovnom zapojení vozíka.

## Iné projekty

Kategória:Nemotorové vozidlá
Kategória:Maloobchod
Kategória:Nádoby
Yingshanosaurus

**Yingshanosaurus** je neformálne rodové meno stegosaura, žijúceho pred zhruba 150 miliónmi rokov (vrchná jura) na území dnešnej Číny. „Typový druh“ *Y. jichuanensis* stanovil v roku 1984 paleontológ Zhou, druh však nebol nikdy formálne opísaný. Štúdia z roku 2006 naznačujú, že originálny fosílny materiál je už stratený.

Rovnako ako iné stegosaury bol aj Yingshanosaurus štvornohý bylinožravec s telesnými ostňami a platňami na chrbte a bokoch. Podobal sa zrejme známejšiemu rodu Tuojiangosaurus.

## Iné projekty

## Referencie
* 

## Externé odkazy
* 
* 

Kategória:Stegosauria
Jakub Paur

**Jakub Paur** (* 4. júl 1992, Višňové) je profesionálny slovenský futbalista hrajúci za slovenský klub Spartak Trnava.

Paur začal svoju kariéru v mládežníckych kategóriách MŠK Žilina. V roku 2011 začal hrávať za áčko Žiliny. Počas svojho pôsobenia v Žiline hral aj na hosťovaní v Zlatých Moravciach. V roku 2016 odišiel do Trenčína. Po troch rokoch v Trenčíne sa v roku 2019 vrátil naspäť do Žiliny.

## Externé odkazy
* Profil hráča na oficiálnej stránke MŠK Žilina
* Profil hráča na oficiálnej stránke slovenskej Fortuna ligy
* Profil hráča na stránke Transfermarkt
* Profil hráča na stránke Soccerway

## Zdroj

Kategória:Slovenskí futbalisti
Kategória:Futbaloví stredopoliari
Kategória:Hráči FC ViOn Zlaté Moravce
Kategória:Hráči FK AS Trenčín
Kategória:Hráči MŠK Žilina
Kategória:Osobnosti z Višňového (okres Žilina)
Vojtech Kováč

**Vojtech Kováč** môže byť:

* slovenský dôstojník, účastník SNP (1900 – 1983), pozri Vojtech Kováč (dôstojník)
* slovenský zootechnik, vysokoškolský pedagóg (1905 – 1963), pozri Vojtech Kováč (zootechnik)

Kováč, Vojtech
The Reason

„**The Reason**“ je singel modern rockovej skupiny Hoobastank z roku 2004, z rovnomenného albumu. „The Reason“ je komerčne najúspešnejšou skladbou skupiny Hoobastank a dosiahla 2. miesto v rebríčku Billboard Hot 100 a 2. miesto v rebríčku Modern Rock Tracks. Skladba bola nominovaná na cenu Grammy za pieseň roka. Takisto bola hitom v Spojenom kráľovstve, kde dosiahla 12. priečku rebríčka UK Singles Chart.

## Zoznam skladieb

## Pozície v rebríčkoch

## Referencie

Kategória:Piesne skupiny Hoobastank
Kategória:Single skupiny Hoobastank
Kategória:Piesne z 2003
Kategória:Single z 2004
Kategória:Rockové balady
Sean Kingston

**Sean Kingston** (vlastným menom **Kisean Anderson**; * 3. február 1990, Miami, Florida, Spojené štáty) je americký reggae spevák. Ako šesťročný sa spoločne so svojou rodinou presťahoval na Jamajku do mesta Kingston, kde vyrástol, ale neskôr sa vrátil do Spojených štátov.

## Kariéra
Sean podpísal zmluvu s nahrávacími spoločnosťami Epic Records a E1 Music, u ktorých nahral v roku 2007 svoj prvý singel nazvaný *Beautiful Girls*, ktorý sa pár týždňov po vydaní umiestnil na prvom mieste hitparády Billboard Hot 100. Jeho ďalším singlom bola pieseň *Me Love*.

## Diskografia
### Albumy

### Single
* 2007
** *Beautiful Girls* 
** *Me Love*
** *Take You There*
* 2008
** *There′s Nothin′* 
* 2009
** *Fire Burning*
** *Face Drop*
** *Eenie Meenie*
*2010
** *Letting Go* 
** *Dumb Love*
** *Party All Night (Sleep All Day)*

## Iné projekty

## Externé odkazy
* Oficiálna stránka
* Oficiálna stránka v UK 
* Sean Kingston na MySpace
* Sean Kingston na imdb.com

Kategória:Reggae speváci USA
Kategória:Speváci afroamerického pôvodu
Kategória:Osobnosti USA afroamerického pôvodu
Kategória:Osobnosti z Miami
Myšiak hrdzavochvostý

**Myšiak hrdzavochvostý** alebo **myšiak jarabý, myšiak červenochvostý** (*Buteo jamaicensis*) je stredne veľký dravý vták z čeľade jastrabovitých. Hniezdi takmer na celom území Severnej Ameriky, v rozmedzí od západnej Aljašky a severnej Kanady až po Panamu a Karibik. Patrí medzi najrozšírenejšie severoamerické myšiaky. Vyskytuje sa v 14 poddruhoch, ktoré sa medzi sebou líšia sfarbením a areálovým rozšírením.

## Popis
Myšiak hrdzavochvostý dorastá do výšky 45 –  a rozpätie krídel sa pohybuje od  do , samice pritom bývajú o 25 % väčšie než samci. Hmotnosť u dospelých jedincov sa obvykle pohybuje medzi 690 – 1 600 g. Zvrchu je hnedý, spodok má svetlejší s výraznými hnedými fľakmi a chvost charakteristicky tehlovo sfarbený.

Obýva širokú paletu lokalít v rôznych nadmorských výškach, vrátane púští, pastvín, ihličnatých, listnatých i tropických dažďových pralesov, poľnohospodárske pôdy a mestské oblasti. V Kanade, Mexiku a Spojených štátoch je chránený.

Živí sa najmä malými cicavcami, ale tiež vtákmi, plazmi a vzácnejšie i netopiermi, hadmi, rybami, kôrovcami a hmyzom. Zloženie jeho potravy sa mení podľa oblasti a ročného obdobia, až 85 % z jeho potravy však zvyčajne zaberajú hlodavce. Je monogamný. Kladie 2 – 3 vajcia, na ktorých sedí po dobu 28 – 35 dní.

Vďaka jeho zatiaľ pomerne vysokej početnosti a ľahkému výcviku sa často využíva v sokoliarstve. Má tiež význam u niektorých pôvodných severoamerických kmeňov, ktorí jeho perá považovali za posvätné a využívali ich pri náboženských obradoch.

## Referencie

## Iné projekty

## Zdroj

Kategória:Jastrabovité
Kategória:Najmenej ohrozené druhy
Gorila východná

**Gorila východná** (iné názvy: **gorila horská**, **gorila vrchovská**; ) je druh z rodu gorila.

## Opis
Dospelý jedinec gorily východnej meria okolo 1,3 –  a váži od 68 do . Samice vážia menej a sú menšie. Tento druh má dlhú strapatú srsť, ktorá dobre udržiava telesné teplo aj vo vysokých výškach, ktoré obýva. Tvár, ruky a chodidlá (u samcov ani hrudník) nie sú osrstené. Srsť a koža goríl východných je čiernej farby. Gorily majú silné nohy a ruky.

## Správanie
Gorily východné sú spoločenské a zdržujú sa v početných skupinách, v ktorých je až do 40 jedincov. Každá skupina obýva teritórium s rozlohou 400 – 800 hektárov, ktorý sa na okrajoch môže prekrývať so susednými teritóriami. Za súmraku sa skupina usadí na odpočinok – dospelé samce na zemi, samice a mláďatá spolu niekedy v hniezdach na stromoch. Votrelcov plašia štekotom. Ak ten nezaberie, začne alfa samec (u goríl nazývaný ,,*strieborný chrbát*“) húkať, pričom sa postaví na zadné končatiny, zovretými päsťami bije do hrude (holá koža zosilňuje tento zvuk) a pustoší vegetáciu. Ak to nestačí, s veľkým revom zaútočí a udrie alebo klepne rukou či uhryzne votrelca.

## Potrava
Hlavnú zložku potravy gorily východnej sú listy, výhonky a stonky – obzvlášť bambusové. Okrem nich jedáva plody, korienky, mäkkú kôru a huby. Z času načas zje aj mravce, ktoré prehltne skôr, než ju začnú hrýzť. Za jeden deň dokážu spásať až  bambusu.

## Rozmnožovanie
Alfa samec je otec väčšiny alebo všetkých mladých goríl v skupine. Samica, ktorá porodila, prejde k inému samcovi, zvyčajne len ak bol jej partner zabitý. Mláďa ostáva so svojou matkou do jej ďalšieho pôrodu – čo predstavuje dobu okolo 4 rokov. Pozornosť rujných samíc si dominantný samec získava imitáciou kŕmenia, húkaním, búšením do pŕs, mlátením rastlín alebo poskakovaním.

## Ochrana
Niektoré skupiny tohto druhu sú zdrojom turistických príjmov a preto podliehajú ochrane. Iné gorily sú trvalo ohrozované pytliactvom.

## Klasifikácia
Gorila východná bola donedávna považovaná za poddruh gorily obyčajnej (gorily nížinnej). Dnes ju zaraďujeme ako samostatný druh s týmito poddruhmi:
*poddruh gorila horská [v užšom zmysle] (*Gorilla beringei beringei*)
*?poddruh *[[Gorilla beringei bwindi]]* - často zaraďované pod Gorilla beringei beringei
*poddruh gorila Grauerova (*Gorilla beringei graueri*) - niekedy zaraďované pod gorilu západnú
O systematike pozri aj článok gorila.

## Referencie

## Iné projekty

## Zdroj
*
* 

Kategória:Šimpanzovité
Kategória:Kriticky ohrozené druhy
Global Deejays

**Global Deejays** (niekedy tiež **Global Playboyz** či **Ravers on Dope**) je rakúska trojčlenná pumping tech/house skupina, ktorej členovia sú DJ Taylor (Konrad Schreyvogl), DJ Mikkel (Mikkel Christensen) and FLOw (Florian Schreyvogl). Ich prvé dva single boli veľkými hitmi v Európe.

Ich prvý singel „The Sound of San Francisco“ obsahuje prvky skladby leta lásky „San Francisco (Be Sure to Wear Flowers in Your Hair)“ od Scotta McKenzieho.

V roku 2005 skupina vyhrala ruskú MTV Energy Award a poľskú ESKA Award.

## Diskografia
### Albumy
* 2005 *[[Network]]*

### Single / Maxi / Vinyly

## Referencie

## Externé odkazy
*Global Deejays na Discogs
*Oficiálna webstránka

Kategória:House hudobné skupiny
Kategória:Rakúske hudobné skupiny
Kategória:Hudobné skupiny z 2004
Real Madrid Castilla

**Real Madrid Castilla** je španielsky futbalový tím, ktorý hrá v lige Segunda División B. Je to rezervný tím Real Madrid. Castilla hrá na 7,5 tisícovom štadióne Alfredo di Stéfano.

Rezervný tím Real Madrid nemôže hrať v lige spolu so seniorským tímom. Od roku 1990 nemôže súťažiť o Španielsky pohár Copa del Rey.

## Ocenenia

* **Španielsky pohár**
Druhé miesto: 1979/80

* **Segunda Division**
Prvé miesto (1): 1983 – 84

* **Segunda Division B**
Prvé miesto (3): 1990 – 91, 2001 – 02, 2004 – 05, 2012 - 13

* **Tercera División**
Prvé miesto (6): 1948 – 49, 1954 – 55, 1956 – 57, 1963 – 64, 1965 – 66, 1967 – 68

* **Trofej Teide (Tenerife)**
Prvé miesto (3): 2001, 2002, 2005

## Káder mužstva
;Súčasná zostava:

 

 12px|Kapitán klubu

Kategória:Španielske futbalové kluby
Scranton (Pensylvánia)

**Scranton** je americké mesto a sídlo Lackawanna County v severovýchodnej Pensylvánii a je súčasťou aglomerácie Scranton-Wilkes Barre. Počtom obyvateľstva 76 089 v roku 2010 bol šiestym najväčším mestom Pensylvánie po Philadelphii, Pittsburgu, Allentowne, Erie a Readingu. Mesto je geografickým a kultúrnym centrom údolia rieky Lackawanna a najväčšia komunita z bývalých centier ťažby antracitového uhlia. Mesto založil Isaac Tripp v roku 1778, začlenené bolo v roku 1856 a mestské práva obdržalo v roku 1866. V meste sa narodil Joe Biden, 46. prezident Spojených štátov. Mesto má významnú komunitu Američanov poľského pôvodu.

## Referencie

## Iné projekty

## Externé odkazy
* Oficiálna stránka

Kategória:Mestá v Pensylvánii
Juraj Hraško

Prof. Ing. **Juraj Hraško** DrSc. , akademik SAV, (14. máj 1931, Točnica) je slovenský pedológ, politik, bývalý minister životného prostredia a bývalý veľvyslanec Slovenskej republiky vo Švajčiarsku. Do aktívnej politiky vstúpil ako poslanec NR SR za SDĽ v roku 1992. Bol ministrom životného prostredia v Moravčíkovej vláde a v roku 1998 kandidoval vo voľbách na prezidenta republiky.

Vyštudoval pedológiu na Vysokej škole poľnohospodárskej v Charkove. Jeden zo zakladateľov pedologického výskumu na Slovensku. Venoval sa výskumu vzniku pôd a ich ochrane.

## Dielo
Významné publikácie:
* Rozbory pôd (Slovenské vydavateľstvo pôdohospodárskej literatúry, 1962)
* Černozeme podunajskej nížiny (problémy ich genézy a klasifikácie) (Slovenská akadémia vied, 1966)
* Základy pedólogie a pedogenézy (Univerzita Komenského, 1983)
* Pôda v poľnohospodárskej výrobe (spolu so Š. Raučinom, Príroda, 1984)
* Pôda a výživa rastlín. Výsledky 25-ročnej činnosti Výskumného ústavu pôdoznalectva a výživy rastlín v Bratislave. (spolu s kolektívom, Príroda, 1985)
* Aplikované pôdoznalectvo (spolu s Z. Bedrnom,  Príroda, 1988)
* Morfogenetický klasifikačný systém pôd ČSFR (Výskumný ústav pôdnej úrodnosti, 1991)
* Sústavy hospodárenia na pôde (Vysoká škola poľnohospodárska, 1993)
* Dokumenty o pôde (spolu s P. Jamborom, Výskumný ústav pôdnej úrodnosti, 1996)
* Posudzovanie vplyvov na životné prostredie (Slovenská poľnohospodárska univerzita, 1997)

## Referencie

## Iné projekty

Kategória:Slovenskí politici
Kategória:Ministri životného prostredia Slovenskej republiky
Kategória:Poslanci NR SR (1992 – 1994)
Kategória:Poslanci NR SR (1998 – 2002)
Kategória:Osobnosti z Točnice
Kategória:Slovenskí pedológovia
Kategória:Slovenskí univerzitní profesori
Kategória:Kandidáti na prezidenta Slovenskej republiky (1998)
Kategória:Veľvyslanci Slovenska vo Švajčiarsku
Kategória:Veľvyslanci Slovenska v Lichtenštajnsku
Kategória:Držitelia Radu Ľudovíta Štúra I. triedy
Kategória:Emeritní členovia Učenej spoločnosti Slovenska‎
Molinicos

**Molinicos** je obec v Španielsku v autonómnej oblasti Kastília-La Mancha. 

## Iné projekty

## Externé odkazy
* Oficiálna stránka
* Oficiálny turistický portál Molinicos 

Kategória:Obce v Španielsku
Nikias

**Nikias** alebo **Níkiás** () môže byť:
* grécky hrnčiar v 6. storočí pred Kr., pozri Nikias (hrnčiar)
* aténsky hrnčiar v 5. storočí pred Kr., pozri Nikias (syn Hermokla)
* aténsky politik a vojvodca v piatom storočí pred Kr., pozri Nikias (politik)
* grécky maliar v štvrtom storočí pred Kr., žiak Eufranora z Korintu, pozri Nikias (maliar)
* lekár kráľa Pyrrha v treťom storočí pred Kr., pozri Nikias (lekár)

## Zdroje
Olympos (Cyprus)

**Olympos** () je najvyšším vrcholom Cyperskej republiky i celého Cypru. Nachádza sa v pohorí Troodos, v centrálnej časti ostrova. Jeho strategickú polohu na rozdelenom ostrove využíva armáda, ktorá má na časti jeho vrcholu vojenskú základňu. 

Na svahoch sú vybudované lyžiarske zjazdovky a lanovky. Z vrcholu sú výhľady na celý ostrov.

## Iné projekty

## Zdroj

Olympus
Kategória:Najvyššie vrchy štátov
Where Them Girls At

„**Where Them Girls At**“ je skladba francúzskeho DJa Davida Guettu v spolupráci s americkým rapperom Flo Ridom a trinidadskou rapperkou Nicki Minaj. Bola vydaná vo forme digital download dňa 2. mája 2011 vydavateľstvom Virgin Records a stala sa hlavným singlom z Guettovho piateho štúdiového albumu *[[Nothing But the Beat]]*. Skladbu napísali Michael Caren, Jared Cotter, Flo Rida, David Guetta, Nicki Minaj, Juan a Oscar Silinas, Giorgio Tuinfort a Sandy Vee.

Skladba „Where Them Girls At“ kombinuje electro house s hip-hopom. Sprievodné hudobné video bolo natočené v Los Angeles v máji 2011 a bolo vydané dňa 28. júna 2011.

## Zoznam skladieb

## Rebríčky a certifikácie

### Pozície v rebríčkoch

### Certifikácie

## Referencie

Kategória:Single z 2011
Kategória:Single Flo Ridu
Kategória:Single Davida Guettu
Kategória:Single Nicki Minaj
Kategória:Piesne z 2011
Kategória:Piesne Flo Ridu
Kategória:Piesne Davida Guettu
Kategória:Piesne Nicki Minaj
Troian Bellisariová

**Troian Avery Bellisariová** (* 28. október 1985, Los Angeles, Kalifornia, USA) je americká herečka a speváčka. Preslávila ju rola Spencer Hastingsovej zo seriálu stanice ABC Family, Roztomilé mrchy *(Pretty Little Liars)*.

## Detstvo
Jej rodičmi sú televízny scenárista a producent Donald P. Bellisario a herečka Deborah Prattová. Má mladšieho brata Nicka Bellisario, tri nevlastné sestry, dvoch nevlastných bratov a je nevlastná sestra herca Seana Murraya, a producenta Chada W. Murraya. Jej otec má taliansko-srbské korene a matka africko-americké.

Ako dieťa bola Troian blízka priateľka Mary-Kate a Ashley Olsenových.

Troian navštevovala Campbell Hall School v Severnom Hollywoode a je bakalárkou výtvarného umenia na University of Southern California (2009).

## Kariéra
Debutovala v roku 1988 vo veku troch rokov vo filme m *Last Rites*. V rokoch 1990 až 2007 účinkovala ako hosť najmä v seriáloch a televíznych filmoch svojho otca – *Quantum Leap* (1990), *Tequila and Bonetti* (1992), *[[JAG]]* (1998), *First Monday* (2002), ** (2005, 2006).

V roku hrala po boku sestier Olsenových vo filme *Billboard Dad*. Od roku 2006 účinkovala vo viacerých krátkych nezávislých filmoch – *Unspoken*, *Archer House* a *Intersect*.

Od novembra 2009 hrá Spencer Hastingsovú v americkom seriáli stanice ABC Family, Roztomilé mrchy.

V októbri 2011 Troian oznámila, že písala a tvorila svoj vlastný film, ktorý bol úspešne financovaný prostredníctvom Kickstarteru 16. novembra 2011. Natáčanie skončilo v decembri 2011 a film bol oficiálne ukončený v auguste 2012.

## Osobný život
24. februára 2014 sa potvrdilo, že je zasnúbená s hercom Patrickom J. Adamsom. Prvýkrát spolu pracovali v divadle a odvtedy na seriáli *[[Roztomilé mrchy]]* a na krátkom filme *The Come Up*. Vzali sa 10. decembra 2016 v Santa Barbare v Kalifornii.

Na začiatku januára 2014 Troian odhalila, že cez strednú školu mala osobné problémy, ktoré sa zapríčinili na poruche príjmu potravy a sebapoškodzovaní. *„Bola som najmladšia dcéra, perfektné malé dievčatko,“* povedala. *„Moja škola bola veľmi intenzívna vysoká škola. Bolo to o potešení môjho otca a matky a o tom, aby som bola dokonalá pre všetkých.“*

## Filmografia

## Referencie

*

## Iné projekty

## Externé odkazy
* Troian Belisario na imdb.com

Kategória:Detskí herci
Kategória:Filmové herečky USA
Kategória:Televízne herečky USA
Kategória:Osobnosti z Los Angeles
Kategória:Osobnosti USA srbského pôvodu
Kategória:Osobnosti USA talianskeho pôvodu
ECA

**ECA** môže byť:

skratka:
* European Canoe Association, pozri Európska kanoistická asociácia
* Economic Cooperation Administration
Andrew Roachford

**Andrew Roachford** (* 22. január 1965, Londýn, Anglicko) je britský spevák-skladateľ.

Andrew Roachford začal so skupinou Roachford, ktorá vydala v roku 1989 dva hity „Cuddly Toy“ a „Family Man“. Skupina Roachford vznikla v roku 1987 a bola zložená z Andrewa Roachforda (vokály, klávesy, perkusie), Chrisa Taylora (bicie), Hawia Gondwea (gitary) a Derricka Taylora (basová gitara).

Roachford vydal svoj debutový sólový album *Heart of the Matter* v roku 2003. Jeho druhý album *Word of Mouth* bol vydaný v marci 2006 pod názvom skupiny Roachford. V roku 2010 sa Andrew Roachford pripojil k skupine Mike + The Mechanics spolu s Timom Howarom.

## Diskografia
### Albumy

### Single

## Referencie

## Externé odkazy
*Oficiálna webstránka

Kategória:Členovia skupiny Mike + The Mechanics
Kategória:Anglickí popoví speváci
Kategória:Anglickí rockoví speváci
Kategória:Anglickí textári piesní
Kategória:Anglickí skladatelia modernej hudby
Kategória:Osobnosti z Londýna
José Manuel Moreno

**José Manuel Moreno** (* 3. august 1916  † 26. august 1978) bol argentínsky futbalista, ktorý hrával za viacero klubov v Argentíne, Mexiku, Kolumbii a Čile. Bol prvým futbalistom, ktorému sa podarilo vyhrať ligu v štyroch rôznych krajinách.

Moreno bol súčasťou tímu River Plate, ktorý mal prezývku *La Máquina* (Mašina), ktorý dominoval v Južnej Amerike v 40. rokoch. Reprezentoval Argentínu na medzinárodných podujatiach a získal tri majstrovstvá Južnej Ameriky (1937, 1941 a 1947).

## Externé odkazy
* The100.ru
* Bigsoccer.com

## Zdroj

Kategória:Narodenia v 1916
Kategória:Úmrtia v 1978
Kategória:Argentínski futbalisti
Kategória:Hráči River Plate
Kategória:Osobnosti z Buenos Aires
Majstrovstvá sveta v canoe pole

náhľad|Zápas mužov Holandska a Nemecka na MS 2002
**Majstrovstvá sveta v canoe pole** je najvyššie medzinárodné podujatie národných družstiev v canoe pole, ktoré riadi Medzinárodná kanoistická federácia (ICF). Jeho história siaha do roku 1994, kedy sa v Spojenom kráľovstve konali prvé majstrovstvá sveta mužov a žien. Prebiehajú s 2-ročnou periodicitou. Od roku 2002 prebiehajú majstrovstvá okrem mužskej a ženskej kategórii aj v kategórii mužov do 21 rokov a žien do 21 rokov. Dominujú v nich krajiny Západnej Európy a Oceánie. 

Majstrovstvá sveta tiež slúžia ako kvalifikácia na canoepolový turnaj Svetových hier.

## Muži
### Zoznam

### Medailová bilancia družstiev

## Ženy
### Zoznam

### Medailová bilancia družstiev

## Muži do 21 rokov
### Zoznam

### Medailová bilancia družstiev

## Ženy do 21 rokov
### Zoznam

### Medailová bilancia družstiev

## Pozri aj
* Canoe polo na Svetových hrách

## Externé odkazy
* Oficiálna stránka Medzinárodnej kanoistickej federácie 

## Zdroje
* Majstrovstvá sveta na stránke Medzinárodnej kanoistickej federácie  
* Majstrovstvá sveta na canoepolovom portáli poloweb.org  
* Majstrovstvá sveta na stránke kayak-polo.info  /
* Majstrovstvá sveta na stránke the-sports.org
Hillel Slovak

**Hillel Slovak** (* 13. apríl 1962, Haifa, Izrael – † 25. jún 1988, Los Angeles, Kalifornia, USA) bol pôvodný gitarista skupiny Red Hot Chili Peppers. 

Jeho matka pochádzala z Poľska a otec z Juhoslávie. V roku 1967 sa rodina presťahovala do USA. Najprv sa usadili v New Yorku, neskôr sa presťahovali do Los Angeles. Na Fairfaxskej strednej škole sa zoznámil so svojimi budúcimi spoluhráčmi Jackom Ironsom, Anthony Kiedisom a Michaelom Balzarym. Založili spolu skupinu Red Hot Chili Peppers. 

V tej dobe bol Slovak aj členom skupiny *What is this?*, ktorá mala nahrávaciu zmluvu, a tak Slovak nemohol s *Red Hoty* nahrávať ich prvý album. Pripojil sa až neskôr a so skupinou natočil albumy *Freaky Styley* a *The Uplift Mofo Party Plan*. Celá kapela mala  ale problémy s drogami a Slovak bol závislý od heroínu. 25. júna 1988 zomrel na predávkovanie.       

Slovak bol vzorom pre Johna Fruscianteho, ktorý ho neskôr v kapele nahradil.

## Externé odkazy
* 

## Zdroj

Kategória:Funkoví gitaristi USA
Kategória:Heavymetaloví gitaristi USA
Kategória:Rockoví gitaristi USA
Kategória:Členovia skupiny Red Hot Chili Peppers
Kategória:Úmrtia v súvislosti s drogami
Kategória:Gitaristi židovského pôvodu
Kategória:Osobnosti USA židovského pôvodu
Kategória:Naturalizované osobnosti USA
Kategória:Osobnosti z Haify
Lukas Papadimos

**Lukas Dimitrios Papadimos** (gr. Λουκάς Παπαδήμος, anglická transkripcia *Lucas Papademos*, * 11. október 1947  Atény, Grécko) je grécky ekonóm, bývalý viceprezident  Európskej centrálnej banky, bývalý guvernér Národnej banky Grécka a od novembra 2011 do mája 2012 bol premiérom Grécka.

## Životopis
Narodil sa v Aténach, ale vyrastal v meste Desfina vo Fokaii. 

Navštevoval Massachusettský technologický inštitút, kde získal titul v odbore fyzika v roku 1970, neskôr titul v odbore elektrický inžinier 1972 a doktorát z ekonómie 1978.

Jeho akademická kariéra pokračovala na Kolumbijskej univerzite, v roku 1980 vykonával funkciu senior ekonóm na Federal Reserve Bank of Boston. V roku 1985 nastúpil do  Národnej banky Grécka ako hlavný ekonóm, neskôr menovaný za zástupcu guvernéra 1993 a následne za guvernéra v roku 1994.

Bol viceprezidentom Európskej centrálnej banky od roku 2002 do 2010.Bol členom Trilaterárnej komisie od roku 1998.

V novembri 2011 sa po dohode s predsedami strán PASOK a Nea Dimokratia, teda Jeorjosom Papandreuom a Antonisom Samarasom, spoločne s prezidentom Karolosom Papuliasom utvorila dočasná vláda, do predčasných volieb vo februári (neskôr bol termín volieb posunutý na máj) na čele práve s Lukasom Papadimosom. Ten sa vyjadril, že schváli všetky dohody z októbrového stretnutia zástupcov eurozóny a pripraví krajinu na predčasné voľby. Papadimosov kabiment tvorila koalícia strán PASOK, Nea Dimokratia a LAOS. Táto vláda pokračovala v úsporných opatreniach a prepúštaní štátnych zamestnancov. Po dohode s európskou úniou vyjednala Papadimosova vláda druhú pôžičku Grécku, vo výške 120 miliárd eur a odpis polovice štátneho dlhu voči súkromným subjektom, výmenou za pokračovanie tvrdých úsporných opatrení. Hlasovanie o prijatí tejto pôžičky a šetrenia prešla v parlamente čím vláda splnila svoje hlavné poslanie, opustili ju však poslanci pravicového LAOSu. 
Po predčasných voľbách v máji 2012 nebolo možné zostaviť vládu a tak boli vyhlásené ďalšie voľby, mesiac nato. Novú, dočasnú úradnícku vládu viedol sudca Panajotis Pikramenos, po voľbách zostavil koaličnú vládu Antonis Samaras.

## Iné projektu

## Externé odkazy
*životopis na stránke  ECB

Kategória:Absolventi MIT
Kategória:Grécki ekonómovia
Kategória:Predsedovia vlády Grécka
Kategória:Osobnosti z Atén
Kategória:Vyučujúci na Columbia University
Trilaterálna komisia

**Trilaterálna komisia** je privátna organizácia k podpore bližšej spolupráce medzi štátmi  USA, Európy a Japonska. Bola  založená v roku 1973 na podnet Davida Rockefellera, ktorý bol v tej dobe predseda  Zasadacej  rady zahraničných vzťahov (Council of the Foreign Relations, CFR). Na Trilaterálnu komisiu sa nahliada ako na odnož CFR.

Kategória:Medzinárodné ekonomické organizácie
Lea Tyron

**Lea Tyron**, známa aj ako **Judi**, **Judita**, **Judit T**, **Judita A**, **Lea**, **Lea B**, **Lea T**, vlastným menom **Judita Tomázyová** (* 1985, Galanta) je slovenská modelka a erotická herečka.

## Kariéra
Pochádza zo Sládkovičova a svoju kariéru v erotickom priemysle začala v roku 2005. Nafotila množstvo aktov a pózovala pre mnoho erotických stránok a časopisov.

## Výzor
* *Miery:* 85 – 60 – 85
* *Výška:* 
* *Hmotnosť:* 
* *Oči:* Modré
* *Vlasy:* Blond
* *Konfekčná veľkosť:* 34 – 36
* *Obuv:* Veľkosť 39 (EÚ)

Kategória:Slovenské modelky
Kategória:Narodenia v 1985
Kategória:Žijúci ľudia
Chrobáčiky

**Chrobáčiky** (v origináli *Broučci*) je česká rozprávka Jana Karafiáta, ktorá vyšla knižne v roku 1876. Karafiát vydal knihu anonymne vlastným nákladom u Václava Horkého. Až po 17 rokoch, v roku 1893, ju v knižnici Jana Herbena objavil prozaik, kritik a novinár Gustav Jaroš-Gamma a napísal o nej nepodpísanú recenziu v časopise Čas. Knihu zpopularizoval natoľko, že prvá edícia bola rýchlo vypredaná a v roku 1894 prišla prvá reedícia. Až do desiateho vydania (1912) vychádzali Broučci anonymne.

## Preklady knihy
**Nemčina**
* *Die Käferchen*, preklad Naďa a Paul Locher-Záleský, Albatros Praha, 1994, 1. dt. Aufl., ISBN 80-7264-045-3
* *Leuchtkäferchen für kleine und große Kinder*, ISBN 3-314-00632-2

**Lužická srbčina**
* *Brunčki – Powjedančko za małe a wulke dźěći*, preklad Adolf Černý, 1909

**Poľština**
* *Świetliki*, preklad Jadwiga Bułakowska, doslov Jan Konar, Zwiastun, Varšava 1964
* *Robaczki świętojańskie*, preklad Oskar Michejda, rukopis (uložený v Biblioteka Tschammera, sign. 20005)

**Angličtina**
* *Fireflies*, preklad Rose Fyleman, ilustroval Emil Weiss; Allen & Unwin, Londýn 1942.

**Ruština**
* *Светлячки* (*Svjetljački*), preklad Arnošt Kolman, Praha 1947 (nebolo určené na export, ale ako učebnica ruštiny pre československý trh)

**Slovenčina**
* *Chrobáčiky*, Genezis 1990
* *Chrobáčiky*, preklad: PhDr. Eva Bartková, ilustrácie: Alena Kadlečíková, vydal Evanjelický mediálny program v Bratislave a vydavateľstvo Tranoscius Liptovský Mikuláš v roku 2004, ISBN 8096885251

## Referencie

* 

Kategória:Literatúra pre deti a mládež
Kategória:České knihy
Kategória:České kreslené seriály
Kategória:Sfilmované knihy
Kanoe pólo

náhľad|Kanoe pólo 
náhľad|Hráč kanoe póla 
náhľad|Ihrisko kanoe póla

**Kanoe pólo** (zriedkavé názvy: **canoe polo**, **kajak pólo**, **kanu-polo**, **pólo na kanoe**, **pólo na kajakoch**,
[bohemizmus:] **kanoepolo**; angl. *canoe polo* alebo *kayak polo*, nem. *Kanu-Polo* alebo *Kanupolo*) je kolektívny šport a loptová hra, ktorá sa hrá na kajakoch. Je jednou z oficiálnych disciplín Medzinárodnej kanoistickej federácie. Cieľom hry je nastrieľať čo najviac gólov do súperovej bránky, ktorá je zavesená nad vodou. V tíme hrá 5 hráčov.

## Pravidlá
* Ihrisko má rozmery 35 x 23 m, bránky veľkosti 1,5 x 1 m visia 2 m nad vodou
* V jednom tíme môže nastúpiť až 8 hráčov5 na ihrisku a 3 na striedačke
* Hráči sa pohybujú na kajakoch a sú vybavení helmou s mriežkou, vestou a pádlom
* Lopta, ktorá je rovnaká ako u vodného póla, sa môže hádzať rukou alebo pádlom
* Ak sa jeden hráč snaží hrať rukou, súper sa nesmie snažiť hrať pádlom

## Zdroje

## Pozri aj
* Európska kanoistická asociácia

## Iné projekty

## Externé odkazy
* Oficiálna stránka Medzinárodnej kanoistickej federácie 
* Stránka českého kanoe pola 
* ukážka zápasu kanoe pola z finále MS 2010


Kategória:Kolektívne športy
Kategória:Loptové hry
Kategória:Vodné športy
Kategória:Kanoistika
Anteneandertálec

**Anteneandertálec** alebo **predneandertálec** (pozor na zámenu s termínom preneandertálec; vedecký názov *Homo sapiens anteneanderthalensis* alebo *Homo anteneanderthalensis* je zriedkavý) je (skôr staršie) označenie pre najstaršie formy neandertálcov resp. najstarších predchodcov neandertálcov. Zaužívané bolo najmä vo Francúzsku (*ante-Néandert(h)aliens*). Konkrétne môže zahŕňať:
*všetky európske nálezy z obdobia MIS 13 – MIS 8 [t. j. asi cca 512/502 – 252 000 BP] 
*všetky európske nálezy z obdobia 400 – 180 000 BP 
*Homo steinheimensis (nálezy z Európy ako Steinheim a podobne, v širšom zmysle aj Homo soloensis (teda Ngandong) a Kanjera), tento význam sa – aspoň pre Európu – značne kryje s predchádzajúcim 
*Homo steinheimensis +  Homo soloensis + Homo rhodesiensis (300 – 120 000 BP) 
*tie nálezy Homo heidelbergensis z Európy, Afriky a Ázie, ktoré boli staršie zaraďované ako archaický Homo sapiens 
*nálezy Arago, Petralona, Vértesszőlős a Atapuerca, možno Mauer a Bilzingsleben 
*všetky európske nálezy od 650/600/500 do 130/100 000 BP (t. j. celý európsky Homo heidelbergensis) 
*nálezy  Gibraltár, Saccopastore, Pinar, Taubach, Gánovce, t. j. z obdobia ?100 000 – ?60 000 BP [dátum formulovaný len nepriamo] 

Poznámka: Väčšinou sa rozlišujú anteneandertálci (predneandertálci) ako staršie nálezy a preneandertálci (raní neandertálci) ako mladšie nálezy, ale v niektorých zdrojoch tieto dva termíny splývajú do jedného (napr. Klein 1999 a str. 54 v Delson et al. 2000).

## Referencie

Kategória:Homo
Tibor Sekelj

**Tibor Sekelj** (podľa rodného listu **Székely Tibor**) (* 14. február 1912, Spišská Sobota (vtedy Rakúsko-Uhorsko, dnes časť mesta Poprad, Slovensko)  † 20. september 1988, Subotica, Vojvodina, Juhoslávia) bol svetoobčan, novinár, výskumník, spisovateľ, právnik a esperantista.

Organizoval expedície do Južnej Ameriky, Ázie a Afriky. Na rozdiel od iných svetových cestovateľov a bádateľov jeho výskumným cieľom neboli materiálne stránky sveta, ale chcel pochopiť a objaviť podstatu ľudskej duše.

Okrem maďarského a srbochorvátskeho jazyka hovoril nemecky, španielsky, anglicky, francúzsky a esperantom. Učil sa okolo 25 jazykov a tvrdil, že si zachoval schopnosť hovoriť v 9 z nich.

V roku 1986 bol zvolený za člena Akadémie esperanta a za čestného člena Svetového esperantského zväzu (UEA). V roku 2011 Európska esperantská únia (EEU) vyhlásila rok 2012 za „Rok Tibora Sekelja“ pri príležitosti jeho stého výročia narodenia.

## Iné projekty

Kategória:Slovenskí cestovatelia
Kategória:Slovenskí esperantisti
Kategória:Osobnosti zo Spišskej Soboty
Flipsyde

**Flipsyde** je americká rapová/R&B/rocková skupina pochádzajúca z Oaklandu v Kalifornii. Skladá sa z speváka/gitaristu Steva Knighta, gitaristu Dava Lopeza, rappera Jinha "the Piper" Ferreira, a krátko v skupine účinkovala aj Chantelle Paige. Z debutového albumu skupiny *[[We the People]]* boli vydané tri single „Happy Birthday, „Trumpets (Never Be The Same Again)“ a „Angel“, a bol veľmi pozitívne prijatý kritikmi, vrátane recenzie Washington Post, kde bol album vyhlásený za najlepší hip-hopový album roku 2006. V roku 2009 vydala skupina druhý album *[[State of Survival]]*. Dňa 26. júla 2011 vydala skupina Flipsyde EP s názvom *[[The Phoenix]]*.

## Členovia
*Jinho Ferreira – Rapované vokály
*Steve Knight – Gitara, rapované vokály, spievané vokály
*Dave Lopez – Španielska gitara

## Diskografia
### Štúdiové albumy

### Single

## Referencie

## Externé odkazy
*Oficiálna webstránka
*Flipsyde na MySpace

Kategória:Hiphopové hudobné skupiny USA
Kategória:Raprockové hudobné skupiny
Kategória:Hudobné skupiny z 2003
Passerelle Simone-de-Beauvoir

thumb|Passerelle Simone-de-Beauvoir
**Passerelle Simone-de-Beauvoir** (*Lávka Simone de Beauvoir*) je lávka pre chodcov a cyklistov cez rieku Seinu v Paríži. Spája 12. obvod na pravom brehu, kde sa nachádza Parc de Bercy a 13. obvod na ľavom, kde stojí nová budova Bibliothèque nationale de France.

## Dejiny
Architektonickú súťaž v roku 2002 vyhral architekt Dietmar Feichtinger (špecialista na mosty, ktorý pracuje na budúcej lávke na Mont-Saint-Michel). V októbri 2004 boli položené základy a v rokoch 2005 – 2006 prebehla samotná výstavba mostu. Lávka bola vyrobená v Alsasku a na lodi bola po vodných kanáloch, Severnom mori a Seine 30. novembra 2005 dopravená na miesto. Na konci januára 2006 bola konštrukcia osadená. V júni 2006 boli vykonané statické a dynamické skúšky a 13. júla 2006 bol most za účasti Sylvie Le Bon de Beauvoir otvorený pre verejnosť. Náklady na stavbu boli 21 miliónov eur.

Pôvodný názov mostu bol *Lávka Bercy-Tolbiac* (*Passerelle Bercy-Tolbiac*) podľa štvrtí, ktoré spája. V marci 2005 navrhol starosta Bertrand Delanoë pomenovať lávku po spisovateľke Simone de Beauvoir.

## Architektúra

Most preklenuje brehy bez podpory vo vode a je tvorený dvomi akoby do seba prepojenými lávkami, čím sa výrazne líši od ostatných starších lávok a mostov pre chodcov v Paríži (Pont des Arts, Passerelle Léopold-Sédar-Senghor a Passerelle Debilly). Tvar stavby znižuje prípadné výkyvy. Lávku tvorí konštrukcia z valcovanej ocele s dubovou podlahou ukotvená na oboch stranách rieky v betónových základoch. Na ľavom brehu sa lávka pripája až k prístupu do Bibliothèque nationale de France (BNF), na pravom končí v parku Bercy. Meria 304 metrov, je široká 12 metrov a váži 650 ton.

## Iné projekty

## Externé odkazy
* Most na stránkach Paríža 
* Lávka na stránkach jej architekta 

## Zdroj

Kategória:Mosty cez Seinu v Paríži
Kategória:12. obvod (Paríž)
Kategória:13. obvod (Paríž)
Kategória:Lávky
Majstrovstvá Európy v canoe pole

[náhľad|Zápas mužov medzi Francúzskom a Poľskom na [Majstrovstvá Európy v canoe pole 2017|ME 2017]]

**Majstrovstvá Európy v canoe pole** je európske vrcholné podujatie národných družstiev v canoe pole, ktoré riadi Európska kanoistická asociácia (ECA). Jeho história siaha do roku 1993, kedy sa v Spojenom kráľovstve konali prvé neoficiálne majstrovstvá Európy mužov a žien. Ich výsledky nie sú preto započítavané do historických tabuliek, napriek tomu sú medzníkom v propagovaním canoe pola v európskom aj svetovom meradle. Prvé oficiálne majstrovstvá Európy mužov a žien sa konali v Taliansku v roku 1995. Prebiehajú s 2-ročnou periodicitou. 

V roku 1990 sa vo Francúzsku uskutočnil *Pohár európskych národov*, ktorý nezastrešovala Medzinárodná kanoistická federácia (ICF) (vtedy ešte ECA neexistovala), za účasti 5 mužských družstiev. Od roku 2001 prebiehajú majstrovstvá okrem mužskej a ženskej kategórii aj v kategórii mužov do 21 rokov a žien do 21 rokov.  

## Muži
### Zoznam

### Medailová bilancia družstiev

## Ženy
### Zoznam

### Medailová bilancia družstiev

## Muži do 21 rokov
### Zoznam

### Medailová bilancia družstiev

## Ženy do 21 rokov
### Zoznam

### Medailová bilancia družstiev

## Referencie

## Pozri aj
* Majstrovstvá sveta v canoe pole

## Iné projekty

## Externé odkazy
* Oficiálna stránka Európskej kanoistickej asociácie 

## Zdroje
* Majstrovstvá Európy na stránke Medzinárodnej kanoistickej federácie *archive.org* 
* Majstrovstvá Európy na stránke Francúzskej kanoistickej federácie *archive.org* 
* Majstrovstvá Európy na poloweb.org  
* Majstrovstvá Európy na kayak-polo.info
Fools Garden

**Fools Garden** je nemecká pop rocková skupina založená v roku 1991 pod názvom **Fool’s Garden** (s apostrofom), spevákom Petrom Freudenthalerom, gitaristom Volkerom Hinkelom, basgitaristom Thomasom Mangoldom, klávesistom Rolandom Röhlom a bubeníkom Ralfom Wochelem. Debutovala v roku 1991 s albumom *[[Fool’s Garden (album)|Fool’s Garden]]*, po ktorom nasledoval v roku 1993 album *[[Once in a Blue Moon]]*. O dva roky neskôr skupina vydala svoj tretí album *[[Dish of the Day]]*, ktorý mal veľký úspech, predovšetkým vďaka hitu „Lemon Tree“. Skladba dosiahla 26. miesto v rebríčku UK Singles Chart v auguste 1996.

Album *[[Go And Ask Peggy For The Principal Thing]]*, ktorý nasledoval v roku 1997. V roku 2003 skupinu opustili traja členovia a boli nahradení Dirkom Blümleinom (basgitarista), Clausom Müllerom (bicie) a Gabrielom Holzom (druhý gitarista, ktorý opustil skupinu v roku 2007), pričom skupina zmenila názov na **Fools Garden** (bez apostrofu).

V roku 2009 skupina vydala album najväčších hitov *[[High Times - The Best of Fools Garden]]*, ktorý obsahuje 15 skladieb.

## Členovia
### Súčasní
* Peter Freudenthaler – vokály (1991 – súčasnosť)
* Volker Hinkel – gitary (1991 – súčasnosť)
* Dirk Blümlein – basová gitara (2003 – súčasnosť)
* Claus Müller – bicie (2003 – súčasnosť)

### Bývalí
* Thomas Mongol – basová gitara (1991 – 2003)
* Roland Röhl – klávesy (1991 – 2003)
* Ralf Wochele – bicie (1991 – 2003)
* Gabriel Holz – gitary (2003 – 2007)

## Diskografia
### Štúdiové albumy
* 1991: *[[Fool’s Garden (album)|Fool’s Garden]]*
* 1993: *[[Once in a Blue Moon]]*
* 1995: *[[Dish of the Day]]*
* 1997: *[[Go and Ask Peggy for the Principal Thing]]*
* 2000: *[[For Sale]]*
* 2003: *[[25 Miles to Kissimmee]]*
* 2005: *[[Ready for the Real Life]]*
*2012: *Who is Jo King?*
*2015: Flashback
*2018: Rise and Fall

### Kompilačné albumy
* 2009: *[[High Times - The Best of Fools Garden]]*

### EP
* *[[Napster Session 2008]]* (2008)
* *[[Home (EP)|Home (limited tour edition)]]* (2008)

### Single
* „Tell Me Who I Am / Careless Games“ (1991)
* „Spirit '91 / Once in a Blue Moon“ (1992)
* „Wild Days (1st edition)“ (1994)
* „Lemon Tree“ (1995) (UK #26)
* „Wild Days (opätovné vydanie)“ (1996)
* „Pieces“ (1996)
* „Why Did She Go?“ (1997)
* „Probably“ (1997)
* „Rainy Day“ (1998)
* „Suzy“ (2000)
* „It Can Happen“ (2000)
* „Happy (special tour edition)“ (2000)
* „In the Name“ (2001)
* „Dreaming“ (2001)
* „Closer“ (2003)
* „Dreaming (2004 version)“ (2004)
* „Man of Devotion“ (2005)
* „Does Anybody Know? / Welcome Sun“ (2005)
* „Cold (Italian promo)“ (2005)
* „I Got a Ticket“ (2006)
* „High Time“ (2009)
* „Everywhere the Light Shines“ (2010)

## Referencie

## Externé odkazy
* Oficiálna webstránka

Kategória:Nemecké rockové hudobné skupiny
Kategória:Hudobné skupiny z 1991
Passerelle Léopold-Sédar-Senghor

thumb|Passerelle Léopold-Sédar-Senghor
**Passerelle Léopold-Sédar-Senghor** (*Lávka [[Léopold Sédar Senghor|Léopolda Sédara Senghora]]*) je lávka pre chodcov a cyklistov cez rieku Seinu v Paríži. Spája 1. obvod na pravom brehu, kde sú Jardin des Tuileries a 7. obvod na ľavom, kde stojí Musée d’Orsay.

## Dejiny
Prvý most tu bol otvorený v roku 1861 za účasti Napoleona III. pod názvom *Pont de Solférino* podľa víťaznej bitky pri Solferine v roku 1859. Most tu vydržal celé storočie než bol v roku 1961 nahradený železnou lávkou pre chodcov. Tá bola odstránená v roku 1992. Súčasná lávka bola postavená v rokoch 1997 – 1999 a pre verejnosť sprístupnená 14. decembra 1999 ako *Passerelle de Solférino*. Od 9. októbra 2006 nesie meno senegalského básnika a  prezidenta Léopolda Sédara Senghora pri príležitosti 100. výročia jeho narodenia.

## Architektúra
Lávka prekračuje rieku jediným oblúkom. Konštrukcia je z ocele a paluba z exotického dreva z Brazílie, ktoré bolo tiež použité na zakrytie hornej plochy a prístupu novej budovy Bibliothèque nationale de France. Na každom brehu je lávka ukotvená na betónových pilieroch zasahujúcich do hĺbky 15 metrov. Stavba je 106 metrov dlhá, 15 metrov široká a váži 150 ton. Lávka je opatrená lavičkami a pouličnými lampami. Autor lávky Marc Mimram dostal za svoje dielo v roku 1999 architektonickú cenu.

## Iné projekty

## Externé odkazy
* Lávka na stránkach Paríža
* Dejiny lávky na Structurae

## Zdroj

Kategória:Mosty cez Seinu v Paríži
Kategória:Lávky
Kategória:1. obvod (Paríž)
Kategória:7. obvod (Paríž)
Passerelle Debilly

thumb
**Passerelle Debilly** (*Lávka Debilly*) je lávka pre chodcov a cyklistov cez rieku Seinu v Paríži. Spája 16. obvod na pravom brehu a 7. obvod na ľavom. Od roku 1966 je historickou pamiatkou.

## Dejiny
V roku 1898 prišiel Alfred Picard, generálny komisár svetovej výstavy s nápadom postaviť provizórnu lávku pre pohyb návštevníkov. Stavba trvala dva roky 1899 – 1900. Najskôr sa nazývala *passerelle de l'Exposition militaire* (lávka Vojenskej výstavy), potom *passerelle de Magdebourg* (Magdeburgská lávka). Od roku 1906 nesie meno Jeana Louisa Debilly, francúzskeho generála, ktorý padol v bitke pri Jene v roku 1806; zo začiatku sa však písala *passerelle de Billy* (podľa pôvodného tvaru mena Debillyho).

18. apríla 1966 bola stavba zaradená medzi historické pamiatky. V roku 1991 bol most znovu natretý a v roku 1997 bol zreštaurovaný povrch s použitím tropického dreva.

V roku 2002 sa most objavil vo filmu Briana De Palmu *Femme Fatale*.

## Architektúra
Most tvorí hlavný kovový oblúk spočívajúci na murovaných pilótach, zdobených tmavo zelenými keramickými dlaždicami, ktoré naznačovali vlny. Od pilót na nábreží vedú dva menšie poloblúky. Spolu s Eiffelovou vežou je druhou kovovou stavbou tej doby, ktorá hoci plánovaná ako provizórna, vydržala do súčasnosti.

Oceľový most je dlhý 125 metrov a široký 8 metrov, výška oblúkov je 15 metrov.

## Iné projekty

## Externé odkazy
* Most na stránkach Paríža 
* Dejiny mosta na Structuare
* Záznam v evidencii kultúrnych pamiatok

## Zdroj

Kategória:Mosty cez Seinu v Paríži
Kategória:Lávky
Kategória:16. obvod (Paríž)
Kategória:17. obvod (Paríž)
Kategória:Historické pamiatky v Paríži
Pont Mirabeau

náhľad|upright=1.2|Pont Mirabeau
**Pont Mirabeau** (*Mirabeauov most*) je cestný most cez rieku Seinu v Paríži. Spojuje 16. obvod na pravom brehu a 15. obvod na ľavom. Most nesie meno spisovateľa, diplomata, novinára a významného politického činiteľa počas Francúzskej revolúcie, ktorým bol Honoré Gabriel Riqueti de Mirabeau (1749 – 1791).

## Dejiny
O výstavbe nového mostu rozhodol francúzsky prezident Sadi Carnot 12. januára 1893. Most bol dostavaný v roku 1896. Roku 1975 bol zaradený medzi historické pamiatky.

## Architektúra
Autorom mostu je inžinier Paul Rabel. Oceľový most má tri oblúky, ktoré nesú dva murované piliere. Hlavný oblúk má rozpätie 93 metrov a postranný . Celková dĺžka mostu je , šírka  (vozovka  a dva chodníky  každý) a výška . V čase svojho vzniku bol mostom s najvyššou palubou nad hladinou Seiny v Paríži.

Oba piliere sú z každej strany vyzdobené alegorickými sochami z bronzu, ktorých autorom je Jean-Antoine Injalbert. Na pravom pilieri po prúde je *Ville de Paris* (*Mesto Paríž*) a proti prúdu *Navigation* (*Navigácia*), na ľavom pilieri sú sochy *Abondance* (*Hojnosť*) po prúde a *Commerce* (*Obchod*) proti prúdu. Na zábradlí uprostred mostu je znak mesta Paríž.

## Galéria


súbor:Pont mirabeau injalbert ville de paris.jpg|*Ville de Paris*
súbor:Pont mirabeau injalbert navigation.jpg|*Navigation*
súbor:Pont mirabeau injalbert abondance.jpg|*Abondance*
súbor:Pont mirabeau injalbert commerce.jpg|*Commerce*
súbor:Armes ville de paris pont mirabeau.jpg|Znak mesta



## Externé odkazy
* Most na stránkach Paríža 
* Dejiny mosta na Structurae
* Záznam v evidencii historických pamiatok

## Zdroj

Mirabeau
Kategória:15. obvod (Paríž)
Kategória:16. obvod (Paríž)
Kategória:Oblúkové mosty
Kategória:Oceľové mosty
Kategória:Historické pamiatky v Paríži
Joint stereo

**Joint stereo** je režim ukladania zvukového záznamu v dátovom prúde, ktorý umožňuje zachovať stereofónny záznam (teoreticky je možný aj kvadrofónny) pri súčasnej úspore dátového objemu. Úspory sú dosiahnuté tak, že namiesto prenosu dvoch samostatných kanálov (jedného pre ľavú a druhého pre pravú stranu) je prednášaný len jeden kanál (ľavý) a ďalej potom informácie o rozdiele medzi ním a druhým kanálom. Z pôvodného kanálu a z tejto informácie (ktorá je sama o sebe podstatne menej objemná, ako by bol samostatný zvukový kanál), je možné získať ostávajúcu stranu. Samotné využitie spojeného sterea je metódou, ktorá umožňuje ušetriť prenosovú kapacitu média, bez toho, aby došlo k strate kvality signálu. Ak je však spojená so stratovou kompresiou, ako je MP3 alebo WMA (okrem variant označovaných ako Lossless) a podobnými, vedie k znižovaniu kvality výsledného zvuku.

## Zdroj

Kategória:Elektroakustika